sagorsarker/bangla-wikipedia huggingface dataset:
অমরেশ রায় চৌধুরী

পণ্ডিত অমরেশ রায় চৌধুরী (জন্ম: ১৮ সেপ্টেম্বর ১৯২৮) উপমহাদেশের একজন নামকরা সঙ্গীত শিল্পী। ক্লাসিক্যাল সঙ্গিত এ অবদানের জন্য তিনি বাংলাদেশ সরকার কর্তৃক একুশে পদকে ভূষিত হন ২০১৬ সালে।
ফরিদপুর জেলার চৌদ্দরশি গ্রামে ১৯২৮ সালের ১৮ সেপ্টেম্বর জন্মগ্রহণ করেন পণ্ডিত অমরেশ রায় চৌধুরী। ফরিদপুর জেলার সদরপুর উপজেলার বাইশরশির জমিদার রায় বাহাদুর মহেন্দ্র নারায়ন রায় চৌধুরী, তার চার ছেলে অবিনাশ রায় চৌধুরী, ভূপতি রায় চৌধুরী, সুকুমার রায় চৌধুরী, গৌর গোপাল রায় চৌধুরী। তাদের মধ্যে ভূপতি রায় চৌধুরী ও সুকুমার রায় চৌধূরী ছিলেন চিরকুমার। গৌর গোপাল রায় ছিলেন নিঃসন্তান। বড় ছেলে অবিনাশ রায় চৌধুরীর একমাত্র পুত্র অমরেশ রায় চৌধুরী। ১৯৭১ সালের পুর্বেই তিন ভাই মারা যান। ১৯৭২ সালে স্বাধীনতার পর আত্মহত্যা করেন সুকুমার রায় চৌধুরী।
স্বাধীনতার যুদ্ধ চলাকালে অবিনাশ রায়ের একমাত্র পুত্র অমরেশ রায় মা রাজলক্ষ্মী রায় চৌধূরীকে নিয়ে রাজশাহীতে পালিয়ে যান। পরবর্তীতে রাজশাহীতেই তিনি স্থায়ীভাবে বসবাস শুরু করেন। সহধর্মিণী সোনালী রায় চৌধুরী ও দুই ছেলে অভিজিৎ ও অমিত, দুই পুত্রবধু এবং নাতি নাতনিদের নিয়ে তার সংসার জীবন।
পঞ্চম শ্রেণির ছাত্র থাকা অবস্থায় তার মা রাজলক্ষী রায় চৌধুরীর একান্ত আগ্রহে প্রথম হাতে খড়ি হয় উপমহাদেশের প্রখ্যাত উচ্চাঙ্গ সঙ্গীত কলাকার ও বিশিষ্ট সুরকার ফরিদপুরের সুধীর লাল চক্রবর্তী-এর কাছে। প্রখ্যাত উচ্চাঙ্গ সঙ্গীত কলাকার ও বিশিষ্ট সুরকার সুধীর লাল চক্রবর্তীর আকস্মিক মৃত্যুর পরে সিরাজগঞ্জের উচ্চাঙ্গ সঙ্গীতশিল্পী হরিহর শুক্লা (ভারত বিখ্যাত সঙ্গীত শিল্পী হৈমন্তী শুক্লার পিতা) এর কাছে কয়েক বছর তালিম নেন পরে সুদীর্ঘ কয়েক বছর উপমহাদেশীয় মার্গ সঙ্গীতের স্বনামধন্য সঙ্গীত সাধক সঙ্গীতাচার্য তারাপদ চক্রবর্তী-এর কাছে ধ্রুপদ, খেয়াল ও ঠুংরীতে প্রশিক্ষণ গ্রহণ করেন।
এছাড়া বিশিষ্ট শিল্পী ও সুরকার নিখিলচন্দ্র সেন-এর কাছে আধুনিক গান, অতুলপ্রসাদ, রাগপ্রধান, নজরুল সঙ্গীত ও শ্যামা সঙ্গীত শিক্ষা গ্রহণ করেন। এছাড়া সঙ্গীত কলাকার মানস চক্রবর্তী-এর নিকটেও বেশ কয়েক বছর উচ্চাঙ্গ সঙ্গীতে তালিম নেন । ১৯৪৫ সালে ম্যাট্রিক পাশ করার পর লেখাপড়ায় উচ্চশিক্ষা গ্রহণের সাথে সাথে একান্ত নিষ্ঠার সঙ্গে উচ্চাঙ্গ সঙ্গীত শিক্ষা ও চর্চা অব্যাহত থাকে।
তিনি বর্তমানে রাজশাহীর ‘শিল্পাশ্রম ললিতকলা একাডেমি’-তে সঙ্গীতের শিক্ষক হিসেবে কর্মরত আছেন। তিনি নিজেই ‘সঙ্গীতাশ্রম’ নামে একটি সঙ্গীতের প্রতিষ্ঠান প্রতিষ্ঠা করেন।
কাজী নজরুল ইসলামের গানগুলির আদি রেকর্ড থেকে আদি সুর উদ্ধার করে তারপর সেগুলোর স্বরলিপি করেছেন তিনি।
নয়ালাভাঙ্গা ইউনিয়ন

নয়ালাভাঙ্গা ইউনিয়ন বাংলাদেশের চাঁপাইনবাবগঞ্জ জেলার অধীনে শিবগঞ্জ উপজেলার একটি প্রশাসনিক এলাকা।
চাঁপাইনবাবগঞ্জ জেলার ১০ কি.মি. উত্তরে এবং শিবগঞ্জ উপজেলার ৮ কি.মি. দক্ষিণে নয়ালাভাঙ্গা ইউনিয়ন পরিষদটি অবস্থিত । নয়ালাভাঙ্গা ইউনিয়নের আয়তন ৪০১২ একর ।
এই ইউনিয়নের অধিকাংশ ভূখণ্ড আম বাগান দ্বারা পরিপূর্ণ। ৬নং ওয়ার্ডের হরিনগর গ্রামের রেশম তাঁত শিল্প অদ্যাবধি স্বানামে খ্যাত।
এই ইউনিয়নের জনসংখ্যা প্রায় ৪২,০০০ ।
সরমংলা ইকোপার্ক

সরমংলা ইকোপার্ক রাজশাহী জেলার গোদাগাড়ী উপজেলায় অবস্থিত একটি বিনোদন কেন্দ্র। উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।
রাজশাহী জেলার গোদাগাড়ী উপজেলায় অবস্থিত সরমংলা ইকো পার্কটি ২০০৩ সালের দিকে বরেন্দ্র বহুমুখী উন্নয়ন কর্তৃপক্ষের উদ্যোগে উপজেলার নিত্যনন্দপুর থেকে হরিশংকরপুর পর্যন্ত ২৭ কিলোমিটার খাঁড়ি খনন করার পর খাঁড়ির দুই পাড়ে বিভিন্ন ফলজ ও বনজ গাছের চারা রোপণ করা হয়। গাছের মধ্যে দিয়ে তৈরি করা হয় সরু রাস্তা। আর খাঁড়ির মূল কেন্দ্র হিসেবে পরিচিত সরমংলায় বিশেষভাবে মাঠ তৈরি করে ফুলের বাগান ও বসার জন্য বেঞ্চ তৈরি করা হয়।
খাঁড়ির লেকের পার্শ্বে বেঞ্চে বসে বেড়াতে আসা লোকজন সবুজের সমাহার ও পদ্মানদী থেকে পাইপের মাধ্যমে পানি আসার দৃশ্য উপভোগ করে থাকেন। এছাড়াও নৌকায় চড়ে খাঁড়ির এপার থেকে ওপার যাওয়া-আসা করা যায়। খাঁড়ির দুইদিকে তাকালে দেখা যায় বিশাল ফসলের মাঠ। ধান ও শাকসব্জির ফসল চাষ হলেও মনে হবে শুধু সবুজেরই সমাহার। এতটাই সবুজে ভরা যে সরমংলা এলাকাকে পর্যটকেরা গ্রীন হাউস হিসেবে অবহিত করে থাকে। সরমংলায় পানি, টয়লেট ও রান্না করার জন্য চুলা ব্যবহার করার জন্য আছে সুব্যবস্থা।
গোদাগাড়ী উপজেলার গোদাগাড়ী পৌরসভায় অবস্থিত। উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।
উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।
আজহার (চলচ্চিত্র)

আজহার () ২০১৬ সালে মুক্তিপ্রাপ্ত ভারতীয় জীবনীসংক্রান্ত ক্রীড়াভিত্তিক নাটকীয় চলচ্চিত্র, যেটির কাহিনী লিখেছেন রজত আরোরা এবং পরিচালনা করেছেন টনি ডি'সুজা। চলচ্চিত্রটি সনি পিকচার নেটওয়ার্কের অধিনে শোভা কাপুর ও একতা কাপুরের প্রযোজনায় ভারতীয় ক্রিকেটার ও সাবেক জাতীয় দলের অধিনায়ক মোহাম্মদ আজহারউদ্দিন এর জীবনীর উপর ভিত্তি করে নির্মাণ করা হয়েছে। ইমরান হাশমী মোহাম্মদ আজহারউদ্দীন এর চরিত্রে অভিনয় করেছেন এবং নার্গিস ফাখরি, প্রাচী দেসাই এবং লারা দত্ত গুরুত্বপূর্ণ পার্শ্বচরিত্রে অভিনয় করেছেন। ক্রীড়া সামগ্রী রিল স্পোর্টসের রব মিলার কর্তৃক সংগৃহীত করা হয়। ২০১৬ সালের ১৩ই মে তারিখে বিশ্বব্যাপি চলচ্চিত্রটি প্রেক্ষাগ্রহে মুক্তি দেওয়া হয়।
মহিপুর থানা

মহিপুর উপজেলা বাংলাদেশের পটুয়াখালী জেলার কলাপাড়া উপজেলার একটি থানা।
২০১৬ সালের ২৯ ফেব্রুয়ারি মহিপুর থানার অনুমোদন দেওয়া হয় এবং একই বছরের ২৮ মে নবনির্মিত মহিপুর থানা উদ্বোধন হয়। এটি পূর্বে মহিপুর পুলিশ তদন্ত কেন্দ্র ছিল।
কলাপাড়া উপজেলার ১টি পৌরসভা ও ৪টি ইউনিয়নের প্রশাসনিক কার্যক্রম মহিপুর থানার অধীন।
অলিম্পিকে যুগোস্লাভিয়া

যুগোস্লাভিয়া প্রথম অলিম্পিক গেমসে অংশগ্রহণ করে ১৯২০ সালে। এরপুর্বে যুগোস্লাভিয়া ক্রোয়েশিয়া, স্নোভেনিয়া, সার্বিয়া নামে অংশগ্রহণ করেছিল।
যুগোস্লাভিয়া একটি শীতকালীন গেমস আয়োজনের সৌভাগ্য লাভ করে।
নাটোর মহিলা কলেজ

নাটোর মহিলা কলেজ রাজশাহী বিভাগের নাটোর জেলার একটি শিক্ষাপ্রতিষ্ঠান। এখানে উচ্চ মাধ্যমিক এবং স্নাতক পাশ কোর্স করানো হয়। নাটোর শহরের বনবেল ঘড়িয়ায় অবস্থিত এই কলেজটি।
শার্ল বোদলেয়ার

শার্ল বোদলেয়ার (পুরো নাম - "Charles-Pierre Baudelaire"; উচ্চারণ "শার্ল-পিয়ের বোদলেয়ার"; জন্ম - ৯ই এপ্রিল, ১৮২১ পারিতে - ৩১শে অগাস্ট, ১৮৬৭ র‍্যু দু দোম) ফরাসি সাহিত্যের অন্যতম কবি ও অনুবাদক। প্রাবন্ধিক ও শিল্প-সমালোচক হিসেবে তার কাজও উল্লেখের দাবি রাখে। ফরাসিতে এডগার অ্যালান পোর অন্যতম প্রথম অনুবাদক ছিলেন তিনি।
তার অন্যতম বিখ্যাত কবিতা "ক্লেদাক্ত কুসুম" ("Les Fleurs du mal"; অনুবাদক বুদ্ধদেব বসু)।
ফরাসী সাহিত্য অঙ্গনে বোদলেয়ার একটি উজ্জ্বল নাম। ফ্রান্সের সমাজে উনিশ শতকের শুরুর দিকে যেরকম কবিতা লেখা হত শার্ল বোদলেয়ার ওগুলো থেকেই কবিতা লেখার অনুপ্রেরণা পেয়েছিলেন। একজন মানুষের মধ্যে আসা রোমান্টিকতাকে কীভাবে আরো ব্যাপ্তিময় এবং সৌন্দর্যমন্ডিত করা যায় সেটা শার্ল ভাবতেন। তার কবিতায় শৈল্পিকতা পাওয়া যায়, তিনি প্যারিস নগরীকে তার কবিতায় অনেকবার স্থান দিয়েছেন, ফরাসী কবিতা পাঠকেরা তার কবিতা পড়ে এক অন্য জগতে চলে যেত।
১৮২১ সালের এপ্রিল মাসের ৯ তারিখে প্যারিসে জন্মগ্রহণ করেন বোদলেয়ার। তার পিতা ফ্রাঁসোয়া বোদলেয়ার একজন উচ্চপদস্থ সরকারী কর্মচারী ছিলেন এবং আনাড়ি চিত্রশিল্পী ছিলেন, এই ব্যক্তির পত্নী ক্যারোলিন তার দ্বিতীয় বিয়ে ছিলো, শার্ল বোদলেয়ার এই ক্যারোলিনের পেটেই জন্ম নেন। শার্লের বয়স যখন ৬ (১৮২৭ সাল) তখন ফ্রাঁসোয়া মারা যান। ঐ বছর ক্যারোলিন জ্যাক অপিক নামের ফরাসী সেনাবাহিনীর এক কর্নেলকে বিয়ে করেন। এই ঘটনার পর ক্যারোলিন শার্লকে ভুলে যান, তাকে ভালোবাসা-আদর-যত্ন দেওয়া বাদ দিয়ে দেন, শার্লের জীবনে এটা ছিল একটা গুরুত্বপূর্ণ এবং করুণ অধ্যায়। কিন্তু তারপরেও শার্ল তার মা'কে অনেক পছন্দ করতেন।
বোদলেয়ারকে কর্নেল জ্যাক অপিক একটি বোর্ডিং স্কুলে ভর্তি করে দেন, সেখানেই টিন-এজ বয়সে বোদলেয়ার কবিতা লেখা শুরু করেন। বোদলেয়ার পরে আইন নিয়ে পড়া শুরু করেন, এবং ১৮৩৯ সালে তিনি পাশ করে বের হন। তিনি তার সৎ-ভাইকে বলেন, "আমি আমার সৎ বাবার উপদেশ অনুযায়ী আইন পড়েছি এবং পাশ করেছি, কিন্তু আমি আইনি পেশায় জড়াবোনা"। ক্যারোলিন তার এই কথার সমালোচনা করেছিলেন কারণ তিনি জ্যাক অপিককে খুবই পছন্দ করতেন।
বোদলেয়ার পতিতা সঙ্গমে লিপ্ত হতেন, এটি জ্যাক জেনে যান, এরপর তাকে বিদেশ পাঠাবেন বলে মনস্থির করেন, ১৮৪১ সালে শার্লকে জ্যাক ভারতের উদ্দেশ্যে সমুদ্র যাত্রায় পাঠিয়ে দেন। ভারতে যেয়ে শার্ল কবিতা লেখায় পুরোপুরি মনোনিবেশ করেন এবং ভারতে অনেক ভালো অভিজ্ঞতা হয় তার যেমন হাতীর পিঠে চড়া।
র‍্যাচেল ম্যাকঅ্যাডাম্‌স

র‍্যাচেল ম্যাকঅ্যাডাম্‌স (জন্মঃ ১৭ই নভেম্বর, ১৯৭৮) একজন কানাডিয়ান অভিনেত্রী। ইয়র্ক বিশ্ববিদ্যালয় হতে ২০০১ সালে থিয়েটার প্রোগামের উপর ৪ বছরের ডিগ্রি নেওয়ার পর প্রাথমিকভাবে তিনি কানাডিয়ান টেলিভিশন এবং ফিল্ম প্রোডাকশনে কাজ শুরু করেন। তিনি কমেডি সিনেমা "দ্য হট চিক" হলিউড চলচ্চিত্রের মাধ্যমে আত্মপ্রকাশ করেন। ২০০৪ সালে তিনি "মিন গার্লস" এবং "দ্য নোটবুক" চলচ্চিত্রে অভিনয় করে খ্যাতি লাভ করেন।
র‍্যাচেল ম্যাকঅ্যাডাম্‌স কানাডার লন্ডন শহরে জন্মগ্রহণ করেন। তার মা সান্দ্রা কি একজন নার্স এবং পিতা ফ্রেডরিক একজন অবসরপ্রাপ্ত ট্রাকের চালক ছিলেন।
১ জেটামিটার

জেটামিটার (; এসআই প্রতীক: Zm) হল দূরত্ব তুলনা করার জন্য একটি দৈর্ঘ্য, যা ১০ মিটার (১ Zm বা ১১০.০০০ আলোক বর্ষ) থেকে শুরু হয়।
১ Zm থেকে কম দূরত্ব
১০ Zm থেকে বেশি দূরত্ব
কায়লানি লেই

কায়লানি লেই (; জন্ম: ৫ই অগাস্ট, ১৯৮০) একজন ফিলিপিনো-চৈনিক বংশোদ্ভূত "মার্কিন পোর্নগ্রাফিক অভিনেত্রী" বা মার্কিন নারী যৌন শিল্পী।
কায়লানি সিঙ্গাপুরে জন্মালেও তিনি তার বাল্যজীবন মার্কিন যুক্তরাষ্ট্রের ম্যাসাচুসেট্‌সে অতিবাহিত করেন।
লেই যৌন শিল্পে প্রখ্যাত নির্মাতা কোম্পানি উইকেড পিকচার্সের একজন প্রাক্তন অভিনেত্রী।
কায়লানি প্রাপ্তবয়স্ক চলচ্চিত্রতে কাজ করা ছাড়াও একজন রেডিও জকি হিসেবেও কাজ করেন। তিনি "উইথ কল্যাণী লেই" নামের একটি অনুষ্ঠান পরিবেশন করেন। এছাড়াও তিনি বিভিন্ন কামুক ফোটোগ্রাফিতেও কাজ করেন।
ইন্টারনেট অ্যাডাল্ট ফিল্ম ডাটাবেজ অনুযায়ী তিনি ২০০ এর বেশি প্রাপ্তবয়স্ক চলচ্চিত্রে কাজ করেছেন; এগুলির মধ্যে "বিউটিফুল", "কল্যাণী আনলিজেড" এবং "স্পেস নাট" ইত্যাদি উল্লেখযোগ্য।
২০১০ সালে, কায়লানি উইকেড পিকচার্স প্রযোজিত চলচ্চিত্র "ওল-স্টার এন্টি-পাইরেসি পিএসএ"তে অ্যালেক্ট্রা ব্লুর সাথে পার্শ্বচরিত্রে অভিনয় করে।
২০১১ সালে, কমপ্লেক্স নামক একটি পত্রিকা ""এশিয়ার সর্বকালীন প্রথম পঞ্চাশ উদ্দীপক অভিনেত্রী"র" তালিকায় কায়লানি লেইকে ২৪ তম স্থান প্রদান করে।
এছাড়াও লেই "জেইন'স সেক্স ক্রনিকলস" নামের একটি দূরদর্শন ধারাবাহিকের কিছু অংশে কাজ করেন। ২০১৩ সালে, তিনি একটি ডকুমেন্টারি চলচ্চিত্র "রিসকি বিজনিস: এ লুক ইনসাইড আমেরিকা'স অ্যাডাল্ট ফিল্ম ইন্ডাস্ট্রি"তেও অভিনয় করেন।
২০০৫ থেকে ২০০৬ সাল পর্যন্ত নিউজিল্যান্ড নিবাসী বয়রন কেল্লেহারের সঙ্গে কায়লানির প্রণয় ছিল। ২০০৬ সাল পর্যন্ত তারা একসাথে বসবাসও করে।
মাইকেল ন্যাচবুল, পঞ্চম ব্যারন ব্র্যাবোর্ন

মাইকেল হার্বার্ট রুডল্ফ ন্যচাবুলা, ৫ম ব্যারন ব্র্যাবোর্ন জি.সি.এস.আই, জি.সি.আই.ই, এম.সি(৮ই মে ১৮৯৫ – ২৩শে ফেব্রুয়ারি ১৯৩৯)একজন ব্রিটিশ পিয়ার ও সৈনিক এবং ৪র্থ ব্যারন ব্র্যাবোর্ন পুত্র ছিলেন।
দীক্ষা প্রাপ্ত মাইকেল হার্বার্ট রুডল্ফ ন্যচাবুলা-হুজেসেন, ১৯১৯ সালে তার উপনাম হুজেসেন অংশ ডিড পল কর্তৃক বাদ দিয়ে দেন। ন্যচাবুলা উইলিংটন কলেজে এবং উলউইচে রয়্যাল মিলিটারি একাডেমীতে অধ্যয়ন করেন।
তিনি রয়্যাল আর্টিলারিতে লেফটেন্যান্ট পদে এবং আর.এ.এফ-এ ক্যাপ্টেন পদে উন্নিত হন। তিনি প্রথম বিশ্বযুদ্ধে অংশগ্রহণ করেন(তিনবার উল্লেখিত)এবং মিলিটারি ক্রসে ভূষিত হন। তিনি ২২শে জানুয়ারী ১৯১৯সালে লেডি ডোরিন ব্রাউনের সাথে পরিণয় সুত্রে আবদ্ধ হন যিনি, ৬ষ্ঠ স্লিগো মার্কুইস কন্যা ছিলেন এবং তাদের দুটি সন্তান ছিল:
ন্যচাবুলা ১৯৩১ সালে কনজারভেটিভ পার্টির এশফর্ডের সংসদ (এমপি) নির্বাচিত হন এবং ১৯৩২ থেকে ১৯৩৩ সাল পর্যন্ত ভারতের পররাষ্ট্রমন্ত্রী, স্যামুয়েল হোয়ারের সংসদীয় একান্ত সচিব হিসেবে দায়িত্ব পালন করেন। 
তার পিতার মৃত্যুর পর ১৯৩৩ সালে তিনি ব্যারন ব্র্যাবোর্ন উপাধি প্রাপ্ত হন, যা বোম্বে গভর্নরের নিকট থেকে দেয়া হয় এবং Knight Grand Commander of the Order of the Indian Empire হিসেবে নিযুক্ত হন। বোম্বের গভর্নর অ্যান্থনি ডি মেলোর সাথে জমি আলোচনার পর ১৯৩৬ সালে তিনি ভারতের ক্রিকেট ক্লাবের (সিসিআই) ঐতিহাসিক ব্র্যাবোর্ন ক্রিকেট স্টেডিয়াম গ্রাউন্ডের ভিত্তিপ্রস্তর স্থাপন করেন। তিনি ১৯৩৭ সালে Knight Grand Commander of the Order of the Star of India হন এবং ১৯৩৯ সাল পর্যন্ত বাংলার গভর্নর ছিলেন এবং উক্ত বছরেই মারা যান।
তার বিধবা প্রবীণ স্ত্রী লেডি ডোরিন ব্রাউন ১৯৭৯ সালে প্রোভিশনাল আইরিশ রিপাবলিকান আর্মিদের লুই মাউন্টব্যাটেন, বার্মার ১ম আর্ল মাউন্টব্যাটেন বম্বিং বোটের বোমার আঘাতে নিহত হন। তাদের এক পৌত্র ও এ আক্রমণে নিহত হন। His widow, The Dowager Lady Brabourne, was murdered in the 1979 bombing by the Provisional Irish Republican Army bombing of Louis Mountbatten, 1st Earl Mountbatten of Burma's boat. One of their grandsons also died in the bombing.
শঙ্করপুর মৎস্য বন্দর

শঙ্করপুর মৎস্য বন্দর পশ্চিমবঙ্গে অবস্থিত একটি সামুদ্রিক মৎস আহরণ কেন্দ্র। বন্দরটি দীঘা শহরের কাছেই অবস্থিত।
এটি দীঘা থেকে ১৪ কিমি পূর্বে বঙ্গোপসাগর এর তীরে পূর্ব মেদিনীপুর জেলায় অবস্থিত।কলকাতা থেকে এটি ১৯৮ কিমি দূরে অবস্থিত।
এই বন্দরটিতে মোট ৫০০ টি নথিভুক্ত ট্রলার ও মাছধরা নৌকা রয়েছে।
বন্দরটি দুটি ধাপে গড়ে উঠেছে। প্রথম ধাপে বন্দরটি ১৯৮৩ সালে ১৫০ টি মাছধারা নৌকা এবং ট্রলার, বরফ কল, হিমঘর, ডিজেল বিক্রয় কেন্দ্র, ড্রাই ডক, বিশুদ্ধ জল ও জাল বুনন কেন্দ্র নিয়ে গড়ে ওঠে। প্রথম ধাপের কাজ সম্পূর্ণ হয় ১৯৮৭ সাল। এই ধাপে মোট ৫০০০ জনের কর্মসংস্থান হয়। দ্বিতীয় ধাপের কাজ ১৯৯৬ সালে শুরু হয় এবং শেষ হয় ২০০০ সালে। এই ধাপে ৭০০০ জনের কর্মসংস্থান হয়েছে। দ্বিতীয় ধাপে মোট ২২০ টি ট্রলার ও নৌকা রয়েছে। প্রধাপের নির্মাণ খরচ ৩ কোটি ও দ্বিতীয় ধাপে নির্মাণ খরচ হয় ৮ কোটি টাকা।
১ ইয়োট্টামিটার

ইয়টামিটার (; এসআই প্রতীক: Ym) হল দূরত্ব তুলনা করার জন্য একটি দৈর্ঘ্যের একক, যা ১০ মিটার (১ Ym বা ১০৫.৭০২ আলোক বর্ষ) থেকে শুরু হয়।
১ Ym থেকে কম দূরত্ব
১০ Ym থেকে বেশি দূরত্ব
ডুমুরুয়া ইউনিয়ন

ডুমুরুয়া বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
ডুমুরুয়া ইউনিয়নের আয়তন ২২.৪০ বর্গ কিলোমিটার। 
২০১১ সালের আদমশুমারি অনুযায়ী ডুমুরুয়া ইউনিয়নের জনসংখ্যা ৩০,৭১৫ জন। 
সেনবাগ উপজেলার উত্তরাংশে ডুমুরুয়া ইউনিয়নের অবস্থান। এ ইউনিয়নের পশ্চিমে কেশারপাড় ইউনিয়ন, দক্ষিণে অর্জুনতলা ইউনিয়ন ও সেনবাগ পৌরসভা, পূর্বে কাদরা ইউনিয়ন ও ফেনী জেলার দাগনভূঞা উপজেলার সিন্দুরপুর ইউনিয়ন এবং উত্তরে কুমিল্লা জেলার নাঙ্গলকোট উপজেলার বক্সগঞ্জ ইউনিয়ন ও দৌলখাঁড় ইউনিয়ন অবস্থিত।
ডুমুরুয়া ইউনিয়ন সেনবাগ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ডুমুরুয়া ইউনিয়নের স্বাক্ষরতার হার ৫২.৪%। এ ইউনিয়নে ১টি কলেজ, ৩টি মাধ্যমিক বিদ্যালয়, ২টি মাদরাসা এবং ১৬টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয় 
1.গাজীরহাট উচ্চ বিদ্যালয়
2.নলুয়া উচ্চ বিদ্যালয়
3.পারি কোট উচ্চ বিদ্যালয়
প্রাথমিক বিদ্যালয়
বীরপ্রতীক উপাধিপ্রাপ্ত মুক্তিযোদ্ধা।
সেনবাগ উপজেলা থেকে থেকে বাস বা সিএনজি যোগে ডুমুরুয়া ইউনিয়ন পরিষদ কমপ্লেক্সে আসা যাবে।
হাট-বাজারের তালিকা
বর্তমান পরিষদ
পরশ অরোরা

পরশ অরোরা একটি ভারতীয় টেলিভিশন অভিনেতা যিনি সর্বাধিক পরিচিত, সমালোচকদের দ্বারা বহুল প্রশংসিত মহান মারাঠা যোদ্ধা রাজা ছত্রপতি শিবাজি ভোঁশলে রুপে ঐতিহাসিক  টেলিভিশন সিরিজ "বীর শিবাজি"-এ অভিনয়ের জন্য। তিনি অভিমন্যু রূপে পৌরাণিক টেলিভিশন সিরিয়াল মহাভারতেও অভিনয় করেন।
তিনি বর্তমানে উড়ান (২০১৪ টিভি সিরিজ) এ সমান্তরাল নেতৃত্ব ভূমিকা বিভান রাজবংশী রূপে " অভিনয় করছেন।<br>
জন আর্থার হার্বার্ট (কনজারভেটিভ রাজনীতিবিদ)

স্যার জন আর্থার হার্বার্ট  জি.সি.আই.ই(১৮৯৫ – ১১ই ডিসেম্বর ১৯৪৩) যুক্তরাজ্যের কনজারভেটিভ পার্টির একজন রাজনীতিবিদ এবং ঔপনিবেশিক শাসক ছিলেন।
হার্বার্ট ১৯১৯ সালে ব্রিটিশ সেনাবাহিনীর সেকেন্ড লেফটেন্যান্ট কমিশন প্রাপ্ত হন। তিনি ১৯৩৪ সালে উপ-নির্বাচনে ওয়েলসের  মনমউথে, সংসদ (এমপি)সদস্য নির্বাচিত হন। একই বছর তিনি ম্যাজর সম্মান অর্জন করেন। তিনি ১লা জুলাই ১৯৩৯ সালে  তার পদত্যাগ পর্যন্ত হাউস অব কমন্সের আসনে প্রতিনিধিত্ব করেন, তখন তিনি বাংলার গভর্নর হন । হার্বার্ট ১৯৩৯ সালে কর্নেল সম্মান অর্জন করেন এবং তিনি বাংলার গভর্নর হওয়ায় জি.সি.আই.ই নাইটে ভূষিত হন। তিনি আমৃত্যু  ১৯৪৩ সাল পর্যন্ত বাংলার গভর্নর ছিলেন এবং ৪৮ বছর বয়সে মৃত্যুবরণ করেন।
তাকে আংশিকভাবে ১৯৪৩ সালের বাংলার দুর্ভিক্ষের জন্য দায়ী করা হয়।
তেলিয়াপাড়া স্মৃতিসৌধ

তেলিয়াপাড়া স্মৃতিসৌধ বাংলাদেশের স্বাধীনতা যুদ্ধের প্রথম বৈঠককে স্মরণ করে এবং মুক্তিযোদ্ধাদের স্মৃতির উদ্দেশ্যে নির্মিত স্মৃতিসৌধ। এই স্মৃতিসৌধ হবিগঞ্জ জেলার মাধবপুর উপজেলার তেলিয়াপাড়া চা বাগানে অবস্থিত।
বাংলাদেশের মুক্তিযুদ্ধের ইতিহাসের এক গুরুত্বপূর্ণ অধ্যায়। ১৯৭১ সালের ৪ এপ্রিল তেলিয়াপাড়া চা বাগান ব্যবস্থাপকের বাংলোয় দেশকে স্বাধীন করার জন্য ঐতিহাসিক এক শপথ অনুষ্ঠিত হয়। এ শপথে ইস্ট বেঙ্গল রেজিমেন্টের ঊর্ধ্বতন কর্মকর্তাসহ ২৭ জন সেনা কর্মকর্তা উপস্থিত ছিলেন। এ বৈঠকেই সমগ্র দেশকে ১১টি সেক্টরে ভাগ করা হয়েছিল এবং এস, কে ও জেড ফোর্স গঠন করাসহ মুক্তিযুদ্ধ বিষয়ক অতিগুরুত্বপূর্ণ সিদ্ধান্ত গ্রহণ করা হয়েছিল। এতে উপস্থিত ছিলেন মুক্তিযুদ্ধের সর্বাধিনায়ক জেনারেল আতাউল গণি ওসমানী। তিনি ভারতের আগরতলা থেকে এসে বৈঠকে যোগ দেন। বৈঠকে উপস্থিত ছিলেন তৎকালীন মেজর সি আর দত্ত, মেজর জিয়াউর রহমান, কর্ণেল এম এ রব, ক্যাপ্টেন নাসিম, মেজর খালেদ মোশাররফ, কমান্ড্যান্ট মানিক চৌধুরী, ভারতের ব্রিগেডিয়ার শুভ্রমানিয়ম, এমপিএ মৌলানা আসাদ আলী, লেঃ সৈয়দ ইব্রাহীম, মেজর কে এম শফিউল্লাহ, মেজর কাজী নূরুজ্জামান, মেজর শাফায়াত জামিল, মেজর নূরুল ইসলাম, মেজর মঈনুল হোসেন চৌধুরী প্রমুখ।
তেলিয়াপাড়া চা বাগান ম্যানেজার বাংলোটিকে ৩ নম্বর সেক্টর কার্যালয় হিসেবে ব্যবহার করা হয়। বৈঠক শেষে এম.এ.জি ওসমানী নিজের পিস্তলের ফাঁকা গুলি ছুড়ে আনুষ্ঠানিকভাবে যুদ্ধ ঘোষণা করেন। ওসমানী ও রবের নেতৃত্বে স্বাধীনতা যুদ্ধের নকশা প্রণয়ন এবং যুদ্ধে ঝাপিয়ে পড়ার শপথ করানো হয়। শপথবাক্য পাঠ করান এম.এ.জি ওসমানী। এই সভাতেই একটি রাজনৈতিক সরকার গঠনের ওপরও গুরুত্ব আরোপ করা হয়। ১৯৭১ সালের ২১ জুনের পরে পাকিস্তান সেনাবাহিনীর প্রচণ্ড আক্রমণের কারণে তেলিয়াপাড়া চা বাগানে স্থাপিত সেক্টর হেড কোয়ার্টার সরিয়ে নেওয়া হয়।
তেলিয়াপাড়া চা বাগানের বাংলোর পূর্ব-দক্ষিণ কোণে নির্মাণ করা হয়েছে ২, ৩ ও ৪নং সেক্টরের শহীদ মুক্তিযোদ্ধাদের স্মরণে তেলিয়াপাড়া স্মৃতিসৌধ। ১৯৭৫ সালের জুন মাসে এ স্মৃতিসৌধের উদ্বোধন করেন প্রাক্তন সেনাপ্রধান মেজর জেনারেল কে এম শফিউল্লাহ। বুলেটের আকৃতিতে তৈরি এই সৌধের সামনে দু’টি ফলকে অঙ্কিত রয়েছে শামসুর রাহমান’এর বিখ্যাত “স্বাধীনতা তুমি” কবিতা। চারপাশের চা-বাগানের সবুজের বেষ্টনীতে স্মৃতিসৌধসহ রয়েছে একটি লেক। লাল শাপলা ফোটা এই লেক বর্ষাকালে আকর্ষণীয় রূপ ধারণ করে।
৪ঠা এপ্রিল, ঐতিহাসিক তেলিয়াপাড়া দিবস হিসাবে পালন করা হয়। তেলিয়াপাড়ার অধিবাসী মুক্তিযুদ্ধের বিশিষ্ট সংগঠক দেওয়ান আশ্রাব আলীর এক লিখিত তথ্যে জানা যায়, খালেদ মোশারফ এর নির্দেশে দেওয়ান আশ্রাব আলী তেলিয়াপাড়া চা বাগানের শ্রমিকদেরকে নিয়ে জঙ্গল কেটে ভারতে জীপ যাওয়ার মত একটি রাস্তা নির্মাণ করেন। মুক্তিযুদ্ধের ঐতিহাসিক স্থান বাংলোটিতে মুক্তিযুদ্ধ জাদুঘর তৈরির পরিকল্পনা নিয়েছে মুক্তিযুদ্ধ মন্ত্রণালয়।
অলিম্পিকে সুইজারল্যান্ড

সুইজারল্যান্ড আধুনিক অলিম্পিক গেমসের শুরু থেকে এ পর্যন্ত আয়োজিত সকল গেমসে অংশগ্রহণ করেছে। সুইজারল্যান্ড অস্ট্রেলিয়ার মেলবোর্নে অনুষ্ঠিত ১৯৫৬ গেমস বয়কট করে। তার পূর্বে সুইডেনের স্টোকহোমে ঘোড়দৌড়ের অংশগ্রহণ করে, যাতে একটি ব্রোঞ্জ পদক জিতেছিল।
সুইজারল্যান্ডের ক্রীড়াবিদগন গ্রীষ্মকালীন অলিম্পিক গেমসে ১৮৫টি এবং শীতকালীন অলিম্পিক গেমসে ১৩৮টি পদক জিতেছে।
সুইজারল্যান্ডের জাতীয় অলিম্পিক কমিটি ১৯১২ সালে গঠিত হয় এবং একই বছর আইওসির স্বীকৃতি পায়।
মহারাষ্ট্রের মুখ্যমন্ত্রীদের তালিকা

মহারাষ্ট্রের মুখ্যমন্ত্রী পদটি ভারতের মহারাষ্ট্র রাজ্যের শাসনব্যবস্থার সর্বোচ্চ প্রধান পদ। মহারাষ্ট্র রাজ্যের মুখ্যমন্ত্রী রাজ্যের মন্ত্রীপরিষদের প্রমুখ কার্যকরী ব্যক্তিত্ব।
১৯৬০ খৃষ্টাব্দ হতে বর্তমান মুখ্যমন্ত্রীর তালিকা:
বিশ্ব তামাকমুক্ত দিবস

বিশ্ব তামাকমুক্ত দিবস প্রতি বছর ৩১ মে তারিখে বিশ্বজুড়ে পালন করা হয়। ২৪ ঘণ্টা সময়সীমা ধরে তামাক সেবনের সমস্ত প্রক্রিয়া থেকে বিরত থাকতে উৎসাহিত করার উদ্দেশ্যে সারা বিশ্বজুড়ে দিবসটির প্রচলন করা হয়। এছাড়াও দিবসটির উদ্দেশ্য তামাক ব্যবহারের ব্যাপক প্রাদুর্ভাব এবং স্বাস্থ্যের উপর এর নেতিবাচক প্রভাবের প্রতি দৃষ্টি আকর্ষণ করানো যা বর্তমানে প্রতি বছর বিশ্বব্যাপী প্রায় ৬০ লক্ষ মানুষের মৃত্যুর কারণ হিসেবে বিবেচিত এবং যার মধ্যে ধূমপানের পরোক্ষ ধোঁয়ার প্রভাবের কারণে প্রায় ৬,০০,০০০ অ-ধূমপায়ী ক্ষতিগ্রস্ত হবার সম্ভাবনা রয়েছে। বিশ্ব স্বাস্থ্য সংস্থার (ডব্লিউএইচও) সদস্য রাষ্ট্রসমূহ ১৯৮৭ সালে বিশ্ব তামাকমুক্ত দিবস চালু করে। বিগত বিশ বছরে, দিবসটি সরকার, জনস্বাস্থ্য সংগঠন, ধূমপায়ী, উৎপাদনকারী, এবং তামাক শিল্পের কাছ থেকে উদ্যম এবং প্রতিরোধ উভয়ের মাধ্যমে বিশ্বজূড়ে পালিত হয়ে আসছে।
বিশ্ব তামাকমুক্ত দিবস বিশ্ব স্বাস্থ্য সংস্থা দ্বারা পরিচালিত আটটি বৈশ্বিক জনস্বাস্থ্য প্রচারাভিযানের মধ্যে একটি, অন্যান্য দিবসগুলোর মধ্যে রয়েছে বিশ্ব স্বাস্থ্য দিবস, বিশ্ব রক্তদাতা দিবস, বিশ্ব টিকা সপ্তাহ, বিশ্ব যক্ষ্মা দিবস, বিশ্ব ম্যালেরিয়া দিবস, বিশ্ব হেপাটাইটিস দিবস, এবং বিশ্ব এইডস দিবস।
বুলেন্ত এজেভিত

মুস্তফা বুলেন্ত এচেভিত বা বুলান্ত আজাউয়িদ (; ২৮ মে ১৯২৫ – ৫ নভেম্বর ২০০৬) ছিলেন একজন তুর্কি রাজনীতিবিদ, কবি, লেখক, পণ্ডিত এবং সাংবাদিক, যিনি ১৯৭৪ থেকে ২০০২ সাল পর্যন্ত চারবার (১৯৭৪, ১৯৭৭, ১৯৭৮-৭৯ এবং ১৯৯৯-২০০২) তুরস্কের প্রধানমন্ত্রী হিসেবে দায়িত্ব পালন করেছেন। ১৯৭০ থেকে ১৯৮০ সাল পর্যন্ত তিনি তুরস্কের রিপাবলিকান পার্টি বা সিএইচপির সভাপতি ছিলেন এবং ১৯৮৯ সালে তিনি বামপন্থী গণতন্ত্রী পার্টি বা ডিএসপির সভাপতি হিসেবে দায়িত্ব নেন।।
বুলেন্ত এচেভিত শুধু রাজনীতিবিদই ছিলেন না বরং একজন লেখক ও কবিও ছিলেন বটে। তিনি রবীন্দ্রনাথ ঠাকুর, টি এস এলিয়ট এবং বার্নার্ড শ'র লেখা তুর্কি ভাষায় অনুবাদ করেন। এছাড়া সংস্কৃত ভাষার পাণ্ডুলিপি, ভগবৎগীতাও তিনি তুর্কি ভাষায় অনুবাদ করেন। ।
করিম বখশ

করিম বখশ ১৮৬৫ সালে ভারতের জম্মুতে জন্মগ্রহণ করেন। তিনি ভারতীয় উপমহাদেশ থেকে প্রথম কুস্তিগির যখন তিনি ১৮৯২ সালে ইংল্যান্ডের টম ক্যাননকে পরাজিত করেন। এছাড়াও তিনি রুস্তম -ই-হিন্দ উপাধি লাভ করেন। এস মজুমদার তার শক্তিশালী মানুষ, বছরের পর বছর (, Lucknow, 1942) বইতে লিখেছিলেন যে, "ভারতীয় কুস্তির মহান শিল্পের কিংবদন্তি আছে কিন্তু কোন ইতিহাস নেই" এবং তাই তিনি কুস্তি এবং কুস্তিগির সম্পর্কে ১৮৯২ সালে লেখা শুরু করেন, যখন ইংরেজ চ্যাম্পিয়ন টম ক্যানন ভারত সফর করেন এবং ২১ বছর বয়সী করিম বখশ দ্বারা পরাজিত হয়েছিলএন। এ থেকে মনে হয় যে, পেশাদার কুস্তির ভারতীয় এবং পশ্চিমা স্কুলের মধ্যে প্রথম আন্তর্জাতিক যোগাযোগ ছিল।
অলিম্পিকে সুইডেন

সুইডেন আধুনিক অলিম্পিক গেমসের শুরু থেকে ১৯০৬ গ্রীষ্মকালীন অলিম্পিক বাদে সকল গ্রীষ্মকালীন গেমস এবং শীতকালীন গেমসে অংশগ্রহণ করেছে। তবে সুইডেন ১৯০৬ এথেন্স অলিম্পিকেও অংশগ্রহণ করেছিল, যা আইওসি কর্তৃক স্বীকৃতি পায়নি।
সুইডিশ ক্রীড়াবিদগন গ্রীষ্মকালীন অলিম্পিক গেমসে ৪৮৩টি এবং শীতকালীন অলিম্পিক গেমসে ১৪৪টি পদক জিতেছে।
সুইডেনে আন্তর্জাতিক অলিম্পিক কমিটির প্রতিনিধিত্বকারী সংগঠন সুইডিশ অলিম্পিক কমিটি ১৯১৩ সালে গঠিত হয়।
<nowiki>*</nowiki>"This table does not include six medals – three gold, two silver, and one bronze – awarded in the ১৯০৮ and ১৯২০ figure skating events."
<nowiki>*</nowiki>"This table includes six medals – three gold, two silver, and one bronze – awarded in the ১৯০৮ and ১৯২০ figure skating events."
বিধাননগর পৌরনিগম

বিধাননগর পৌরনিগম হল বিধাননগর শহরের সল্টলেক ও রাজারহাট গোপালপুর এলাকার পরিকাঠামো ও প্রশাসনিক দায়িত্বপ্রাপ্ত পৌর নিগম। ১৮ জুনে ২০১৫-এ রাজারহাট গোপালপুর পৌরসভা, বিধাননগর পৌরসভা ও মহিষবাথান-২ গ্রাম পঞ্চায়েত নিয়ে পৌর নিগমটি গঠিত হয়। পৌরসংস্থাটি বিধাননগর মহকুমা ও বিধাননগর সিটি পুলিশের এক্তিয়ারের অন্তর্ভুক্ত। পৌরসংস্থাটির মোট ৪১টি ওয়ার্ড আছে।
২০১১ খ্রিস্টাব্দের জনগণনা অনুযায়ী বিধাননগর পৌরনিগমের জনসংখ্যা ৬,৩২,১০৭ জন। ৪১টি ওয়ার্ডের মধ্যে ২০ নং ওয়ার্ডে সর্বোচ্চ জনসংখ্যা (২০,৯৮১ জন), যেখানে ২৩ নং ওয়ার্ডে সর্বনিম্ন জনসংখ্যা (১১,৬৩৯ জন)। বিধাননগর পৌরনিগমের নথিভুক্ত মোট বসতবাড়ির সংখ্যা ১,৫৩,৬৬১টি।
দেশি বোল

দেশি বোল বা দেশি ভোল (বৈজ্ঞানিক নাম:Raiamas bola) () হচ্ছে Cyprinidae পরিবারের এক প্রজাতির মাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এদের দেহ লম্বা এবং দেখতে ট্রাউট মাছের মত। মাথা চাপা, তুণ্ড সূচালো। মুখের চির বড়। এদের গায়ের রং কিছুটা ট্রাউট মাছের মত।
এই মাছ ভারত, নেপাল, বাংলাদেশ ও মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
মীর্জা

মীর্জা বা মির্জা () শব্দটির উৎপত্তি ফার্সি আমিরজাদা (ফার্সি: امیرزاده) হতে, যার অর্থ আমির-পুত্র। তবে এটি শুধু তৈমুর লং এর পরবর্তী বংশধরদের ব্যবহার করতে দেখা গেছে। মির্জা বাংলাদেশ এবং বিভিন্ন দেশের মুসলিমদের পদবি হিসেবে ব্যবহৃত হয়।
হ্যামিল্টনের কোকসা

হ্যামিল্টনের কোকসা বা জয়া হিরালু বা তিলা বা চেদ্রা বা কোকসা (বৈজ্ঞানিক নাম:Barilius bendelisis) (ইংরেজি: Hamilton's Barila ) হচ্ছে Cyprinidae পরিবারের "Barilius" গণের একটি স্বাদুপানির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এদের দেহ গভীর ও চাপা। অঙ্কীয়ভাগ পৃষ্ঠীয়ভাগ অপেক্ষায় অধিক উত্তল। মুখের চির মধ্যম প্রকৃতির।
এই মাছ ভারত, নেপাল, বাংলাদেশ ও পাকিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
গাজী

গাজী বা গাজি () শব্দটির উৎপত্তি আরবি গজওয়া (আরবি: غزوا) হতে। গাজী শব্দের অর্থ যুদ্ধে বিজয়ী বীর। গাজী বাংলাদেশ এবং পৃথিবীর বিভিন্ন দেশের মুসলিমদের পদবি হিসেবে ব্যবহৃত হয়ে থাকে। জিহাদে বা যুদ্ধে অংশগ্রহণকারী মরে গেলে শহীদ বলা হয়। বিজয়ী হয়ে ফিরে এলে তাদের কে গাজী উপাধি দেওয়া হতো। এরা মুসলিম সমাজে সম্মানীয় ব্যক্তিত্ব।
বাংলা রাণী

বাংলা রাণী বা রাণী। অনেকেই আবার গাঙ্গ রাণী বলে। ( বৈজ্ঞানিক নাম:Botia dario) () হচ্ছে Cobitidae পরিবারের এক প্রজাতির মাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
দেহ চ্যাপ্টা ও লম্বাটে। লম্বায় প্রায় ৪ থেকে ৫ ইঞ্চি পর্যন্ত লম্বা হয়ে থাকে। মুখ আকারে ছোট এবং অঙ্কীয়দেশে অবস্থিত। ৪ জোড়া ক্ষুদ্রাকৃতির স্পর্শী থাকে। দেহে হলুদ এবং কালো দাগ আছে।
এই মাছ ভারত, ভুটান, বাংলাদেশ ও মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
ঋষি পাহাড়

ঋষি পাহাড় ভারতের উত্তরাখণ্ডের পিথোরাগড় জেলায় হিমালয়ের একটি শৃঙ্গ। এটি নন্দা দেবী অভয়ারণ্য বেষ্টিত পর্বত শৃঙ্গরাজির উত্তর-পূর্ব কোণে এবং নন্দা দেবী জীবমণ্ডল সংরক্ষণের পূর্ব বহির্ভাগে অবস্থিত। ত্রিশূলী ও হরদেওলের এই শৃঙ্গের দক্ষিণে অবস্থিত। মিলাম হিমবাহের অবস্থান এটির পূর্ব দিকে। মিলাম,দুনাগিরি ও উত্তর ঋষি গঙ্গা উপত্যকাকে, ঋষি পাহার তিন ভাগে চিহ্নিত করেছে।
১৯৭৫ সালে পশ্চিম শৈলশিরা দিয়ে এই শৃঙ্গটি প্রথমবার আরোহণ হয়।
সচিন রাজ্য

সচিন রাজ্য (; ) ছিল ব্রিটিশ ভারতে বোম্বে প্রেসিডেন্সির অন্তর্গত সুরাট এজেন্সির (সাবেক কানদেশ এজেন্সি) একটি দেশীয় রাজ্য। বর্তমান গুজরাতের সুরাট জেলার দক্ষিণাঞ্চলীয় শহর সচিন ছিল রাজ্যের রাজধানী।
১৭৯১ সালে সচিন রাজ্য প্রতিষ্ঠিত হয়। ৮৫% হিন্দু অধ্যুষিত এই রাজ্যের শাসক ছিল আফ্রিকান বংশোদ্ভূত সুন্নি সিদি রাজবংশ।
ব্রিটিশ প্রটেক্টরেট হওয়ার পূর্ব পর্যন্ত সচিন রাজ্য মারাঠা পেশওয়ার সুরক্ষার অধীনে ছিল। ১৮২৯ সালে রাজ্য দেউলিয়া হয়ে যায় এবং ১৮৩৫ থেকে ১৮৬৪ সালের মধ্যে রাজ্য ব্রিটিশ বেসামরিক প্রশাসনের অধীনে ছিল। রাজ্যের নিজস্ব অশ্বারোহী বাহিনী, মুদ্রা, স্টাম্প কাগজ এবং আফ্রিকান সদস্যসহ রাষ্ট্রীয় ব্যান্ড ছিল।
ভারতীয় চলচ্চিত্রের প্রথমদিককার অন্যতম সুপারস্টার ফাতেমা বেগম সচিনের নবাব দ্বিতীয় সিদি ইবরাহিম মুহাম্মদ ইয়াকুত খানের স্ত্রী ছিলেন বলে কথিত রয়েছে। তবে রাজপরিবারের সূত্রে এ বিষয়ে কিছু জানা যায় না।
১৯৪৮ সালের ৮ মার্চ সচিন রাজ্য ভারতীয় ইউনিয়নে যোগ দেয়। এরপর রাজ্য বোম্বে প্রদেশের সুরাট জেলার অংশ হয়।
সচিনের শাসকদের "নবাব" উপাধি দ্বারা সম্বোধন করা হত। ব্রিটিশ কর্তৃপক্ষ রাজ্যকে ৯টি গান স্যালুট অনুমোদন করেছিল।
খন্দকার

খন্দকার বা খোন্দকার () ফার্সি শব্দ। খন্দকার বাংলাদেশ এবং পৃথিবীর বিভিন্ন দেশের মুসলিমদের পদবি হিসেবে ব্যবহৃত হয়ে থাকে।মুসলিম সমাজের ফারসি শিক্ষক হিসেবে খোন্দকার বা খন্দকারের পরিচয় পাওয়া যায়। আবার ফারসি ভাষায়, খন্দকার বলে একটি শব্দ আছে যার অর্থ শিক্ষক। 
সাধারণ ভাবে খোন্দকার বা খন্দকার অর্থ হচ্ছে কৃষক বা চাষাবাদকারী । মনে করা হয় ফারসি কনদহ 'এর যার অর্থ কৃষি' সাথেকার যুক্ত হয়ে কনদহকার> খনদহকার>খন্দকার হয়েছে। ভিন্ন মতে, খন্দকারের মূল উৎপত্তি সংস্কৃত কন্দ> খন্দ যার অর্থ ফসল বলা হয়েছে। এই খন্দ এর সঙ্গে কার যুক্ত হয়েও খন্দকার> খোন্দকার হতে পারে।
উপসংহার : ফারসি ভাষায় খন্দকার শব্দের অর্থ শিক্ষক।খন্দকার শব্দটির উৎপত্তি মুসলিম সমাজের ফারসি শিক্ষক হিসেবে বলে মনে করা হয়।খন্দকার শব্দটির উৎপত্তি সামন্ত সমাজ থেকে পেশাজীবী হিসেবে বলে মনে করা হয়।খন্দকার শব্দটির উৎপত্তি ফারসি শব্দ 'কনদহ' থেকে বলে মনে করা হয়। 'কনদহ' শব্দের অর্থ কৃষি।খন্দকার শব্দটির উৎপত্তি সংস্কৃত শব্দ 'কন্দ' থেকেও বলে মনে করা হয়। 'কন্দ' শব্দের অর্থ ফসল।
শাহ

শাহ (ফার্সী: شاه) ফার্সী শব্দ। প্রাচীন পারসিক ভাষায় শব্দটির রুপ ছিল Xšâyathiya "রাজা" আর পারসিক ধর্মগ্রন্থ আবেস্তায় এর রুপ ছিল xšaΘra-, "রাজশক্তি বা সমরশক্তি"। প্রাচীন সংস্কৃত ভাষায় kṣatra (ক্ষত্র) মানে ও ছিল সমরশক্তি, ক্ষত্র থেকে ক্ষত্রিয় (যোদ্ধা) শব্দের উৎপত্তি হয়েছে। আধুনিক ফার্সী ভাষায় শাহ অর্থ বাদশাহ বা রাজা। ভারতবর্ষের সুলতানী আমলের শাসকেরা এবং মোগল শাসকেরা নিজেদের নামের সাথে শাহ পদবী ব্যবহার করতেন। এছাড়া সৈয়দ বংশের সুফি পীর, দরবেশদের নামের পদবীতে শাহ্ বহুল ব্যবহৃত হয়। সৈয়দ রা নাম সংক্ষিপ্ত করণের জন্য সৈয়দ এর পরিবর্তে শাহ্ লিখেন।পাকিস্তান ভারত বাংলাদেশ সহ বিভিন্ন দেশে শাহ পদবী একটি উচ্চ সম্মানীয় পদবি। মধ্যযুগের ভারত বাংলাদেশ বেশিরভাগ শাহ্ পদবী যুক্ত মানুষেরা বিভিন্ন এলাকায় নিজস্ব বৈঠকখানা করে ইসলাম প্রচার করতে ভারত বাংলাদেশে আসেন। সেই সময়ে ইসলামিক শিক্ষা ব্যবস্থা মুসলিমদের না থাকায় তাঁরা নিজেদের পরিবার পরিজন ছেড়ে দিয়ে বিভিন্ন এলাকায় গিয়ে ইসলামী শিক্ষার প্রসার ঘটিয়েছিলেন এবং দাওয়াত এর কাজ কাজ করেছিলেন।
নিসান জিটি-আর

নিসান জিটি-আর প্রিমিয়াম গাড়িটি দুই দরজা (২+২ সীট) বিশিষ্ট সুপারকার যা বহুল আলোচিত জাপানী গাড়ি নির্মাতা নিসান ২০০৭ সালে বাজারে আনে। এটি পূর্ববর্তী বহুল জনপ্রিয় নিসান "স্কাইলাইন জিটি-আরের" বংশধর যদিও একে আর "স্কাইলাইন শ্রেণীর" অন্তর্ভুক্ত করা হয়নি।
১৯৬৯ থেকে ১৯৭৪ এবং ১৯৮৯ থেকে ২০০২ এর মধ্যে Nissan তাদের Skyline সিদান গাড়িটির একটি উচ্চ ক্ষমতাসম্পন্ন সংস্করণ হিসাবে Nissan Skyline GT-R তৈরী করে। গাড়িটি Nissan এর একটি প্রতিক হয়ে উঠে এবং সাধারন পথ ও ট্র্যাক উভয়েই ব্যাপক সুনাম ও সাফল্য অর্জন করে। Nissan GT-R গাড়িটি যদিও আর "Skyline" প্রতিক ধারণ করেনা,তবুও এটি প্রকৃতপক্ষে Nissan Skyline GT-R এরই ঐতিহ্য ধারণ করে।
Skyline GT-R এর পরবর্তী সংস্করণ গুলোর মতোই Nissan GT-R একটি ফোর হুইল ড্রাইভ যাতে দুই টার্বো বিশিষ্ট ভি-৬ ইঞ্জিন এবং Skyline এর প্রতীকী গোল টেইললাইট ব্যবহার করা হয়েছে। অবশ্য GT-R একটি সম্পূর্ণ নতুন মডেল যা এর Skyline সহোদরদের খুব কম বিশিষ্টই ধারণ করে। এতে পূর্বের ফোর হুইল স্টিয়ারিং HICAS সিস্টেমটি বাদ দেওয়া হয়েছে এবং পূর্বের straight-6 RB26DETT ইঞ্জিনটি একটি নতুন V6 VR38DETT দ্বারা প্রতিস্থাপন করা হয়েছে। GT-R এর ঐতিহ্য অনুসারে সকল নতুন GT-R এর চেসিস-কোডকে CBA-R35, অথবা সংক্ষেপে 'R35' নামে নামে ডাকা হয়,যা পূর্ববর্তী Skyline GT-R জেনারেশনগুলোর নামকরণের ঐতিহ্য বহন করে। GT-R তার পূর্বপুরুষ Skyline এর Godzilla নামটিও ধারণ করতে সক্ষম হয়েছে যা অস্ট্রেলিয়ান মোটরিং পাবলিকেশন 'Wheels' তাদের জুলাই,১৯৮৯ সংস্করণে প্রথম ব্যবহার করে।
GT-R এর মাত্র দুটি নকশা প্রকাশ করা হয়েছিল। প্রথম নকশা প্রকাশ করা হয় ২০০১ টোকিও মোটর শো তে, যেখানে একটি ২১ শতকের GT-R কেমন দেখাবে তা উপস্থাপন করা হয়। পরবর্তীতে ২০০৫ সালে টোকিও মোটর শোতে Nissan পুনরায় একটি নকশা উন্মোচন করে GT-R Proto নামে এবং জানায় যে চূড়ান্ত GT-R ৮০-৯০% এই নকশার উপর ভিত্তি করেই উৎপাদিত হবে। 
GT-R এর বিক্রয়যোগ্য সংস্করণ আসে ২০০৭ সালে Tokyo Motor Show তে, এবং ৬ই ডিসেম্বর, ২০০৭-এ জাপানিজ মার্কেটে এটির আনুষ্ঠানিক যাত্রা শুরু হয়। ৭ মাস পর, ৭ই জুলাই, ২০০৮-এ আমেরিকায় এবং একই মাসে কানাডাতে গাড়িটির আনুষ্ঠানিক বিক্রয় কার্যক্রম শুরু হয়। ইউরোপ গাড়ীটির তৃতীয় বিক্রয় বাজারে পরিণত হয় হয় ২০০৯ সালের মার্চ মাসে।
মজুমদার

মজুমদার () হলো একটি ফার্সি শব্দ। মৌজা শব্দের সাথে ফার্সি "দার" শব্দ যোগ হয়ে মজুমদার শব্দটি হয়েছে। যার অর্থ মৌজার অধিকর্তা বা প্রশাসক। মোঘল ও ব্রিটিশ আমলে যারা এক বা একাধিক মৌজার অধিকর্তা ছিলেন তাদের মজুমদার বলা হতো। তথা মৌজার ভূস্বামীরা 'মজুমদার' হিসেবে অভিহিত হতেন। মজুমদার বাংলাদেশ এবং ভারতবর্ষে বাঙালি হিন্দু এবং মুসলিমদের পদবি হিসেবে ব্যবহৃত হয়ে থাকে। বাংলায় প্রধানত বাঙালি হিন্দুদের ব্রাহ্মণ, বৈদ্য, কায়স্থ, মাহিষ্য সহ অন্যান্যরা "উপাধী" হিসেবে "মজুমদার" ব্যবহার করে থাকেন।
তালুকদার

তালুকদার () আরবি এবং ফার্সি শব্দদ্বয়ের মিশ্রণ (تعلق “তালুক” আরবি আর دار “দার” ফার্সি)। ফার্সি ভাষায় শব্দটির অর্থ তালুকের কর্তা। সুলতানি, মোঘল এবং ব্রিটিশ আমলে তালুকের ভূস্বামীদের তালুকদার বলা হতো। তালুকদার বাংলাদেশ, ভারতে মুসলিম এবং হিন্দুদের পদবি হিসেবে ব্যবহৃত হয়ে থাকে।
হিমস

হিমস (; / ALA-LC: "Ḥimṣ"), যা পূর্বে "এমেসা" নামেও পরিচিত ছিল (গ্রীক: Ἔμεσα "Emesa") এটি সিরিয়ার পশ্চিমাঞ্চলীয় একটি শহর এবং হিমস এই প্রদেশের রাজধানী। ইংরেজিতে এটি হোমস নামেও পরিচিত। এই শহর সমুদ্র সমতল থেকে ৫০১ মিটার (১,৬৪৪ ফুট)উচ্চতায় এবং দামেস্কের ১৬২ কি.মি (১০১ মাইল) উত্তরে অবস্থিত।"ওরোন্টেস নদী বা, স্থানীয় ভাষায় "আসি নদীর" "তীরে এই শহরের অবস্থান। আভ্যন্তরীণ শহর ও ভূমধ্যসাগরীয় উপকূলের মধ্যে হিমসের কেন্দ্রীয় সংযোগ।
সিরিয়ান যুদ্ধের পূর্বে হিমস একটি প্রধান শিল্পকেন্দ্র ছিল। ২০০৪ সালে শহরের লোকসংখ্যা ছিল ৬,৫২,৬০৯। উত্তরে আলেপ্পো ও দক্ষিণে দামেস্কের পর হিমস ছিল সিরিয়ার তৃতীয় বৃহত্তম শহর। শহরের জনগণের মধ্যে সুন্নি, আলাউয়ি ও খ্রিষ্টান জনগোষ্ঠী রয়েছে। শহরে অনেক ঐতিহাসিক মসজিদ ও গির্জা রয়েছে।
খ্রিষ্টপূর্ব প্রথম শতাব্দীতে সেলুকিদের পূর্ব পর্যন্ত হিমসের কোনো বর্ণনা ঐতিহাসিক বিবরণে পাওয়া যায় না। পরবর্তীতে এই শহর এমেসার রাজপরিবারের রাজধানী হয়েছিল। তারা শহরকে এর নাম দেয়। এটি মূলত সূর্য দেবতা এল-গাবালের উপাসনার কেন্দ্র হলেও পরবর্তীতে বাইজেন্টাইনদের অধীনে শহরটি খ্রিষ্টান ধর্মের জন্য গুরুত্বপূর্ণ হয়ে উঠে। ৭ম শতাব্দীতে মুসলিমরা হিমস জয় করে এবং "জুন্দ" হিমসের রাজধানী হিসেবে গড়ে তোলে। শহরের কৌশলগত অবস্থানের কারণে সিরিয়া নিয়ন্ত্রণের ইচ্ছাপোষণকারী শাসকরা হিমসের দিকে বেশি দৃষ্টি দিতেন। উসমানীয় যুগে হিমস তেমন গুরুত্বপূর্ণ ছিল না। তবে ১৯শ শতাব্দীতে তুলা শিল্পের বিকাশের ফলে হিমস পুনরায় অর্থনৈতিক গুরুত্ব ফিরে পায়। ফরাসি শাসনামলে হিমসে বিদ্রোহ দেখা দেয়। ১৯৪৬ সালে স্বাধীনতার পর শহরটি বাথপন্থি প্রতিরোধের একটি কেন্দ্র হয়ে উঠে।
চলমান সিরিয়ান গৃহযুদ্ধে হিমস বিরোধী পক্ষের শক্তঘাটি হয়ে উঠে। ২০১১ সালের মে মাসে সিরিয়ান সরকার শহরে সামরিক হামলা চালায়। লড়াইয়ের ফলে শহরের অধিকাংশ সম্পূর্ণ ধ্বংস হয়ে যায় এবং হাজার হাজার বাসিন্দা মৃত্যুবরণ করে।
ফ্রেডেরিক বারোজ

স্যার ফ্রেডারিক জন বারুজ জি.সি.এস.আই, জি.সি.আই.ই (১৮৮৭–১৯৭৩), ঔপনিবেশিক শাসন কালে একজন ব্রিটিশ ঔপনিবেশিক শাসাক ও ১৯শে ফেব্রুয়ারি ১৯৪৬ থেকে ১৪ই আগস্ট ১৯৪৭ সাল পর্যন্ত বাংলার সর্বশেষ গভর্নর ছিলেন। স্যার ফ্রেডারিক বারুজ বঙ্গভঙ্গের বিপক্ষে ছিলেন। স্যার ফ্রেডারিক বারুজ সাবেক রসরেলওয়ের কর্মচারী ছিলেন এবং তিনি  ইংল্যান্ডের সাবেক ন্যাশনাল ইউনিয়ন অব রেলওয়েম্যান তথা রেলওয়ে শ্রমিকদের সভাপতি ছিলেন।
স্যার আদ্রিয়ান কার্টন ডি বিয়ার্টের রেকর্ড অনুসারে: "তিনি তাঁর প্রথম বক্তৃতায় কলকাতার বুড়া সাহেবদের সঙ্গে হৃদ্যতা গড়ে তুলে ছিলেন যখন, পরোক্ষ ভাবে শুরুতেই বিনয়ী হয়ে, রেলওয়েতে বললেন 'যখন ভদ্রলোকেরা শিকার ও শুটিং করতেন আমিও তখন শিকার ও শুটিং করতাম'। তিনি বাংলার গভর্নর হয়েও আমার দিকে চেয়ে অনেক বেশি গর্বিত হলেন যেন প্রথম বিশ্বযুদ্ধের বিশেষ গার্ড প্রধানের চাইতেও বেশি।"
তরফদার

তরফদার (বাংলা তরফদার; বানান ভিন্নতা: তরফধর, তরফদির, তরফদার) একটি বাংলা উপনাম। ব্রিটিশ আমলে জমিদারির আয়ত্তাধীন পরগনার অংশ বিশেষ ভূখণ্ডকে তরফ বলা হতো আর তরফের ভূস্বামীকে বলা হতো তরফদার। 
এই নামটি হিন্দু এবং মুসলিম উভয় সম্প্রদায়ই ব্যবহার করে, এবং এর উৎস ঐতিহাসিক প্রশাসনিক ভূমিকার সাথে সম্পর্কিত।
তরফদারের ভূমিকা ঐতিহাসিকভাবে ব্রিটিশ আমলে , বিশেষ করে বাংলায়, গুরুত্বপূর্ণ ছিল, যেখানে এই উপাধিধারীরা স্থানীয় অঞ্চলগুলি তদারকি, জমি পরিচালনা এবং কর আদায়ের দায়িত্বে ছিলেন। এই পদটি সাধারণত উত্তরাধিকারসূত্রে হস্তান্তরিত হত।
বাংলায় এটি হিন্দু এবং মুসলিম উভয় সম্প্রদায়ের মধ্যে ব্যবহৃত হয়। ঐতিহাসিকভাবে, উভয় সম্প্রদায়ই এই উপাধি গ্রহণ করেছিল, বিশেষত যারা ক্ষমতার অবস্থানে বা জমি ব্যবস্থাপনায় নিযুক্ত ছিলেন।
An Anglo-Indian Dictionary: A Glossary of Indian Terms Used in English, and of Such English Or Other Non-Indian Terms as Have Obtained Special Meanings in India
এয়ার কোস্টা

এয়ার কোস্টা ভারতের বিজয়ওয়াড়াতে অবস্থিত একটি এয়ারলাইন । এটা ভারতীয় ব্যবসা কোম্পানি এল ই পিএল (LEPL) গ্রুপের মালিকানাধীন এবং ২০১৬ এর ফেব্রুয়ারি অনুসারে ভারতের এয়ারলাইন বাজারে এর ০.৮% মার্কেট শেয়ার রয়েছে । এয়ারলাইনটি প্রাথমিকভাবে একটি আঞ্চলিক এয়ারলাইন হিসেবে ২০১৩ এর ১৬ অক্টোবর এর প্রথম ফ্লাইট চেন্নাই হতে দুইটি এমব্রায়ার ই-১৭০ বিমান ব্যবহারের মাধ্যমে শুরু করে ।
এয়ারলাইনটি ২০১৫ সালের ডিসেম্বরে প্যান ইন্ডিয়া অপারেশনের জন্য অনুমোদন লাভ করে । এয়ারলাইনটি দেশের ২য় ও ৩য় স্তরের শহরগুলোর মধ্যে সংযোগের উপর গুরুত্ত্ব দেয় এবং ২০১৫ সালের হিসাব অনুযায়ী এয়ারলাইনটির বিনিয়োগকৃত অর্থের পরিমাণ ৬০০ কোটি ভারতীয় রূপি (৮৯ মিলিয়ন ইউএস ডলার)। ২০১৫ সাল অনুসারে এয়ার কোস্টা দৈনিক তার প্রধান কেন্দ্র চেন্নাই ও বিজয়ওয়াড়া থেকে নয়টি গন্তব্যে ৩২টি দ্বারা ফ্লাইট পরিচালনা করেছে । চেন্নাই বিমানবন্দরে এয়ারলাইনটির একটি রক্ষণাবেক্ষণ কেন্দ্র রয়েছে ।
এয়ার কোস্টা ভারতীয় ব্যবসা কোম্পানি এলইপিএল (LEPL) গ্রুপের মালিকানাধীন । এয়ারলাইনটি ২০১২ সালের ফেব্রুয়ারিতে বেসামরিক বিমান চলাচল মন্ত্রণালয়ের নিকট নো অবজেকশন সার্টিফিকেট (এনওসি) লাভ করে ।এয়ারলাইনটি প্রাথমিকভাবে Q400 বিমানের মাধ্যমে তাদের কার্যক্রম শুরু করার পরিকল্পনা করে কিন্তু পরবর্তীতে ২০১৩ সালের জুন মাসে প্যারিসের এয়ার শো তে তারা এমব্রায়ার জেট ব্যবহারের সিদ্ধান্ত ঘোষণা করে । এয়ার কোস্টা ২০১৩ সালের সেপ্টেম্বরে বেসামরিক বিমান চলাচল মহাপরিদপ্তর (DGCA) হতে তার এয়ার অপারেটরস পারমিট(AOP)লাভ করে ।
এয়ারলাইনটি একটি আঞ্চলিক এয়ারলাইন হিসেবে ২০১৩ সালের ১৬ অক্টোবর চেন্নাই হতে তার প্রথম ফ্লাইট এক জোড়া এমব্রায়ার ই-১৭০(E-170) জেট বিমান ব্যবহারের মাধ্যমে শুরু করে ।এয়ারলাইনটি দেশের দ্বিতীয় ও তৃতীয় স্তরের শহরগুলোর মধ্যে সংযোগের উপর গুরুত্ত্ব দেয় এবং ২০১৫ সালের হিসাব অনুযায়ী কোম্পানীটি বিনিয়োগ করেছে ₹৬০০ কোটি রুপী (৮৯ মিলিয়ন মার্কিন ডলার) ।
২০১৫ সালের সেপ্টেম্বরে, এয়ার কোস্টা, যার আঞ্চলিক এয়ারলাইন লাইসেন্স রয়েছে, বেসামরিক বিমান চলাচল মহাপরিদপ্তর(DGCA)এর নিকট জাতীয় পর্যায়ে এয়ারলাইন লাইসেন্স এর জন্য আবেদন করে ।[১০] ২০১৫ সালের ১৯ ডিসেম্বর এয়ার কোস্টা প্যান ভারত অভিযানের জন্য বেসামরিক বিমান চলাচল মন্ত্রণালয় থেকে নো অবজেকশন সার্টিফিকেট লাভ করে ।[১১] ২০১৬ সালের ফেব্রুয়ারি অনুসারে ভারতের অভ্যন্তরীণ এয়ারলাইন বাজারে এয়ারলাইনটির ০.৮% মার্কেট শেয়ার রয়েছে ।
২০১৫ সালের এপ্রিল অনুসারে, এয়ার কোস্টা ভারতের নয়টি গন্তব্যে ৩২টি ডেইলি ফ্লাইট পরিচালনা করছে । চেন্নাই বিমানবন্দরে এয়ারলাইনটির একটি রক্ষণাবেক্ষণ কেন্দ্র রয়েছে ।
এয়ার কোস্টা ২০১৩ সালের অক্টোবরে ইসিসি(ECC)লিজিং, যা এমব্রেয়ার বিমানের একটি সাবসিডিয়ারি তা হতে এক জোড়া এমব্রায়ার ই-১৭০(E-170) জেট বিমান নিয়ে তার কার্যক্রম শুরু করে ।২০১৫ সালের সেপ্টেম্বরের মধ্যে আরও দুইটি এমব্রায়ার ই-১৯০(E-190) বিমান যুক্ত করা হয় । এয়ার কোস্টা ২০১৫ সালের ডিসেম্বরে আরও একটি এমব্রায়ার ই-১৯০(E-190) বিমান যুক্ত করে এবং E190 যোগ এবং ২০১৬ সালের মধ্যে তাদের বহরে তিনটি থেকে পাঁচটি এমব্রায়ার ই-১৯০(E-190) বিমান যুক্ত করার পরিকল্পনা করে ।
এয়ার কোস্টা ২০১৪ সালের ১৩ ফেব্রুয়ারি সিঙ্গাপুর এয়ার শো তে ৫০টি এমব্রায়ার ই-জেটস ই টু(Embraer E-Jets E2) বিমানের অর্ডার দেয় যার মূল্যমান প্রায় ২.৯৪ বিলিয়ন মার্কিন ডলার । এয়ারলাইনটি ২০১৮ সালে তাদের এ ডেলিভারী লাভ করার পর এশিয়ার মধ্যে এ ধরনের বিমানের প্রথম গ্রাহক বলে পরিগণিত হবে ।
ফটিকছড়ি খাল

ফটিকছড়ি নদী বা ফটিকছড়ি খাল একটি পাহাড়ি ঝর্ণা বা ছড়া। এটি সীতাকুন্ড পাহাড় থেকে উৎপন্ন হয়ে যোগিনীঘাটা নামক স্থানে হালদা নদীতে পতিত হয়েছে। এই ঝর্ণাটির নামে চট্টগ্রাম জেলার ফটিকছড়ি উপজেলার নামকরণ হয়েছে। প্রাকৃতিক মৎস্য প্রজননের উৎস হালদা নদীর অন্যতম উৎস এই খালের পানি বর্ষাকালে প্রচণ্ড বেগে প্রবাহিত হয়।
বাংলা ভাষায় ফটিক অর্থ স্বচ্ছ। শব্দটি স্ফটিকের প্রাকৃত রুপ। ছড়ি অর্থ পাহাড়িয়া নদী, ক্ষুদ্র স্রোত। স্বচ্ছ জলের ঝর্ণা হিসেবে এই ঝর্ণার নাম ফটিকছড়ি হয়েছে বলে অনুমেয়।
সীতাকুন্ড পাহাড় হতে উৎপন্ন কয়েকটি ছড়া বা ঝর্ণা হেরলী, ডলুবন্যা, নাকোঁয়া, পিনপিন্যা, লইক্ষ্যা তথা ইক্ষার মিলিত স্রোত ফটিকছড়ি নামে প্রবাহিত হয়েছে।
তিলা বিশতারা

তিলা বিশতারা বা বিশতারা বা পায়রাতালি (বৈজ্ঞানিক নাম:Scatophagus argus) () হচ্ছে Scatophagidae পরিবারের এক প্রজাতির মাছ। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই মাছ ভারত, শ্রীলঙ্কা, বাংলাদেশ, অস্ট্রেলিয়া থেকে পূর্ব ভারতীয় দ্বীপপুঞ্জতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন মাছ হিসাবে চিহ্নিত। এ মাছ সংরক্ষণের জন্য তার আবাসস্থল রক্ষা জরুরি।
গাঙ মাগুর

গাঙ মাগুর বা কান মাগুর বা কাইন মাগুর (বৈজ্ঞানিক নাম:Plotosus canius) () হচ্ছে Plotosidae পরিবারের একটি স্বাদুপানির মাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
দেহ লম্বা, সম্মুখে অবনমিত, পশ্চাতে চাপা, লেজ ক্রমান্বয়ে সরু। মাথা স্বাভাবিক বড় ও পুরো ত্বক দ্বারা আবৃত।
এই মাছ ভারত, শ্রীলঙ্কা, বাংলাদেশ, মায়ানমার, পাপুয়া নিউগিনিতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে আশংকাজনক হিসেবে উল্লেখ করা হয়েছে।
ধাইন

ধাইন বা সিলোন বা জিলাং বা শিলং মাছ (বৈজ্ঞানিক নাম:Silonia silondia) () হচ্ছে শিলবিয়েডে (Schilbeidae) পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই প্রজাতির মাছের দেহ লম্বা ও চাপা। এদের চোখে চর্বিযুক্ত সরু একটা পাতা আছে, তুণ্ড গোলাকার। এদের ফুলকারণ্ধ্র প্রশস্ত এবং ফুলকা পর্দা যোজক থেকে আলাদা থাকে। অক্সিপিটাল প্রসেস প্রশস্ত এবং ত্রিকোণাকার।
এই মাছ ভারত, পাকিস্তান, বাংলাদেশ, নেপাল ও সম্ভবত মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
হজসনের উড়ন্ত কাঠবিড়ালি

হজসনের উড়ন্ত কাঠবিড়ালী() (বৈজ্ঞানিক নাম:Petaurista magnificus) হচ্ছে "Petaurista" গণের একটি বড় উড়ন্ত কাঠবিড়ালী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
হজসনের উড়ন্ত কাঠবিড়ালি একটি বড় কাঠবিড়ালি, যার হাত পায়ের মাঝের ত্বক ও লেজের তলের ত্বক স্থিতিস্থাপক। কান পাতলা ক্ল্যাড বিশিষ্ট ও মাঝারি গড়নের। এদের বছরের বিভিন্ন সময়ে পিঠের রঙের তারতম্য হয়। প্রাপ্তবয়স্ক কাঠবিড়ালির মাথাসহ দেহের দৈর্ঘ্য ৪৫ সেমি এবং লেজ ৬০ সেমি।
হজসনের উড়ন্ত কাঠবিড়ালি বাংলাদেশ ছাড়াও ভুটান, ভারত ও নেপালে পাওয়া যায়।
২০১৬ কোপা আমেরিকা

২০১৬ কোপা আমেরিকা (English: Centennial Copa America) হল একটি পূর্বনির্ধারিত পুরুষদের আন্তর্জাতিক অ্যাসোসিয়েশন ফুটবল প্রতিযোগিতা, যা ৩ - ২৬ জুন যুক্তরাষ্ট্রের অনুষ্ঠিত হয়। এটি কনমেবল ও কোপা আমেরিকা এর যৌথভাবে আয়োজিত মহাদেশীয় প্রতিযোগিতা। ২০১৬ কোপা আমেরিকা দক্ষিণ আমেরিকার বাইরে অনুষ্ঠিত কোপা আমেরিকার প্রথম আসর, এর পূর্বের সকল আসর দক্ষিণ আমেরিকার মহাদেশের মধ্যে আয়োজিত হয়েছে। ১৯১৬ সাল থেকে প্রচলিত হওয়ার পর থেকে এটি হচ্ছে ৪৫ তম আসর। চিলি এই আসরে বিজয়ী হয়, আর্জেন্টিনা রার্নাস-আপ এবং উরুগুয়ে ৩য় স্থান অর্জন করে।
প্রতিটি পট থেকে একটি করে দল অর্থাৎ মোট ৪টি করে দল একটি গ্রুপে স্থান পাবে:
<section begin=bracket /><section end=bracket />
পাথারকান্দি

পাথারকান্দি ভারতের আসাম রাজ্যের করিমগঞ্জ জেলায় অবস্থিত একটি শহর। যা রাজ্যের রাজধানী গুয়াহাটি থেকে ৩৫০ কিলোমিটার দক্ষিণে এবং ৩২ কিলোমিটার জেলা সদর করিমগঞ্জ দক্ষিণে অবস্থিত।
পাথারকান্দি বাসিন্দাদের প্রায় ৯০% বাঙালি
যারা সিলেটি উপভাষায় কথা বলে, অবশিষ্টাংশ বিষ্ণুপ্রিয়া মণিপুরী,
মণিপুরী (মৈথৈ)
এবং
খাসি এবং বার্মানদের মত কিছু উপজাতির বসবাস।
পাথারকান্দি শহরটি লঙ্গাই নদীর তীরে অবস্থিত। এছাড়াও এটি একটি গুরুত্বপূর্ণ পুলিশ থানা এবং
একটি আসামের বিধানসভার আসন।
পাথারকান্দি নামটি বাংলা শব্দ “পাথার” (যার অর্থ "ধান ক্ষেত্র") এবং "কান্দি" (যার অর্থ "নদীতীর") থেকে উৎপত্তি হয়েছে ।
পাথারকান্দি পূর্বে প্রতাপগড় নামে পরিচিত ছিল যা ১৫ শতকে মালিক প্রতাপ দ্বারা প্রতিষ্ঠিত হয় ।
পাথারকান্দি দেশের অন্যান্য অংশের সাথে রাস্তা ও রেলপথ দিয়ে সংযুক্ত ।
পাথারকান্দি রেলজংশন ভারতীয় রেল উত্তরপূর্ব সীমান্ত রেলের অধীনে পড়ে। রেলজংশন মোটরস্ট্যাণ্ড, পাথারকান্দিতে অবস্থিত।
নিয়মিত বাস পরিষেবা ৮ নং মহাসড়কের (পূর্বে ৪৪ নং মহাসড়ক ছিল) পাথারকান্দিকে গুয়াহাটি, শিলং এবং আগরতলা সঙ্গে  সংযুক্ত করেছে ।
পাথারকান্দি শহর পাথারকান্দি বিধানসভা ও করিমগঞ্জ লোকসভা সমষ্টির একটি অংশ।
পাথারকান্দির বিদ্যালয়গুলি রাজ্য সরকার ও বেসরকারি প্রতিষ্ঠানের দ্বারা পরিচালিত হয়। বিদ্যালয়গুলিতে প্রাথমিক ভাষা বাংলা এবং ইংরেজিতে শিক্ষা প্রদান করা হয়।
পাথারকান্দির কয়েকটি উল্লেখযোগ্য বিদ্যালয়গুলি হচ্ছেঃ-
ইলেক্ট্রন ঘাটতি

কোনো যৌগ যখন অষ্টক পূর্ণতার চেয়ে কম সংখ্যক ইলেকট্রন তার যোজ্যতা স্তরে ধারণ করে, তখন তাকে ইলেকট্রন ঘাটতি বলা হয়। এই ধরনের বন্ধনকে প্রায়শই ৩-কেন্দ্রীক-২-ইলেকট্রন বন্ধন বলা হয়ে থাকে। বোরনের কিছু যৌগে এই ধরনের ঘটনা পরিলক্ষিত হয়।
ইলেকট্রন ঘাটতি শব্দটি প্রায়শ জৈব রসায়নে পাই-বন্ধন বোঝাতে ব্যবহৃত হয়ে থাকে। যেমন, অ্যালকেন, অ্যারিন প্রভৃতিতে এটা দেখা যায়, যেখানে পোলারায়ন ঘটে থাকে। এছাড়া নাইট্রোবেনজিন বা অ্যাক্রোলোনাইট্রাইল প্রভৃতি যৌগেও একই কারণে ইলেকট্রন দেখা যায়। সাধারণত কার্বন-কার্বন দ্বিবন্ধনে (C=C) নিউক্লিওফিলিক চরিত্র দেখা গেলেও এক্ষেত্রে ইলেকট্রন ঘাটতির কারণে এরা ইলেকট্রোফিলিক চরিত্রের অধিকারী হয়ে থাকে। তখন এরা নিউক্লিওফাইলের আক্রমণের শিকার হয়, যেমনটা মাইকেল সংযোজন বা নিউক্লিওফিলিক অ্যারোমেটিক প্রতিস্থাপন বিক্রিয়ায় হয়ে থাকে।
উচ্চ পোলারায়িত যৌগ, যেমন বোরোন ট্রাইফ্লোরাইড বা সালফার টেট্রাফ্লোরাইড যৌগে ইলেকট্রন ঘাটতি থাকার কারণে এরা লুইস এসিড হিসেবে প্রবণতা দেখায়।
গিলগামেশের মহাকাব্য

গিলগামেশের মহাকাব্য একটি মেসোপটেমীয় মহাকাব্য। এটি প্রায় ২১০০ খ্রিস্টপূর্বে রচিত হয়েছে। একে প্রায়ই সবচেয়ে প্রাচীন সাহিত্যকর্ম হিসেবে গণ্য করা হয়। 
গিলগামেশের কাহিনী সর্বপ্রথম পাঁচটি সুমেরীয় কবিতার মাধ্যমে শুরু হয় যা বিলগামেশ (গিলগামেশের সুমেরীয় নাম), উরুকের রাজাকে নিয়ে আবর্তিত। পরবর্তিতে পাঁচটি পৃথক কবিতার উপর ভিত্তি করে একটি মহাকাব্য রচিত হয়। এই মহাকাব্যের প্রথম টিকে থাকা সংস্করণ যা “পুরনো ব্যাবিলনীয়” সংস্করণ নামে পরিচিত যা খ্রিস্টপূর্ব অষ্টাদশ শতাব্দীতে তৈরি। এর মাত্র কিছু ফলক টিকে রয়েছে। এর পরবর্তি প্রাপ্ত সংস্করণ খ্রিস্টপূর্ব ১৩ থেকে ১০ শতাব্দীর। ১২ ফলকের এই সংস্করণের দুই-তৃতীয়াংশ উদ্ধার হয়েছে। কয়েকটি সবচেয়ে ভালো প্রতিলিপি খ্রিস্টপূর্ব সপ্তম শতাব্দীর অ্যাসিরীয় রাজা আশুরবানিপালের গ্রন্থাগারের ধ্বংসাবশেষে পাওয়া গেছে।
গিলগামেশের মহাকাব্য বহু সাহিত্য, শিল্প এবং সঙ্গীত সৃষ্টিতে অনুপ্রেরণা হিসেবে কাজ করেছে যা থিওডোর জিলকোস্কি তার “গিলগামেশ এমং আস: মডার্ণ এনকাউন্টার উইথ দ্য এনসিয়েন্ট এপিক” (২০১১) বইয়ে তুলে ধরেছেন। প্রথম বিশ্বযুদ্ধের পরই গিলগামেশের মহাকাব্য উল্লেখযোগ্য পরিমাণ পাঠকের দৃষ্টি আকর্ষণ করে এবং দ্বিতীয় বিশ্বযুদ্ধের এটি বিভিন্ন মাধ্যমে উপস্থাপিত হয়েছে।
ড্রেজিং কর্পোরেশন অফ ইন্ডিয়া

ড্রেজিং কর্পোরেশন অফ ইন্ডিয়া লিমিটেড বা ডিসিআই ড্রেজিং ব্যবসায় সম্পৃক্ত একক। একচেটিয়াভাবে ভারতের জলপথ ও বন্দরগুলিতে পলি মাটি উত্তোলন বা ড্রেজিং করে নৌ-চলাচল সক্রিয় রাখে। এটি মাঝে মধ্যে শ্রীলঙ্কা, তাইওয়ান ও দুবাইয়ের সমুদ্রবন্দরগুলিতে ড্রেজিং করে। এটি মূলত রক্ষণাবেক্ষণ ড্রেজিংয়ের সাথে জড়িত। সরকারী বিধিবিধানের কারণে ভারতীয় সমুদ্রবন্দরগুলিতে প্রায় সমস্ত রক্ষণাবেক্ষণ ডেসিআই দ্বারা চালিত হয়। গভীর ড্রেজিং, সৈকত পরিচর্যা ও জমি পুনরুদ্ধারের সাথেও ডিসিআই জড়িত রয়েছে। ডিসিআই যে প্রধান সমুদ্রবন্দরগুলিতে ব্যবসা করে সেগুলি হল বিশাখাপত্তনম বন্দর, হলদিয়া, কান্ডালা, কোচিন বন্দর ও এন্নোর বন্দর।
ডিসিআই-এর সদর দফতরটি বিশাখাপত্তনমে অবস্থিত এবং ভারতের অনেক সমুদ্রবন্দরে প্রকল্প অফিস রয়েছে। এটি নৌপরিবহন মন্ত্রকে প্রতিবেদন বিবরণী পেশ করে। সংস্থাটি আইএসও ১৪০০১: ২০০৪ এবং আইএসও ৯০০১: ২০০৮ শংসাপত্র দ্বারা স্বীকৃত।
পতৌদি রাজ্য

পতৌদি রাজ্য ব্রিটিশ ভারতের একটি দেশীয় রাজ্য ছিল। ১৮০৪ সালে এই রাজ্য প্রতিষ্ঠিত হয়। এর আয়তন ছিল ৫২ বর্গ মাইল এবং রাজধানী ছিল বর্তমান হরিয়ানার অন্তর্গত পতৌদি। রাজ্যটি দিল্লির কমিশনারের রাজনৈতিক নিয়ন্ত্রণাধীন ছিল।
দ্বিতীয় ইঙ্গ-মারাঠা যুদ্ধের সময় ইস্ট ইন্ডিয়া কোম্পানিকে সহায়তার পুরস্কার হিসেবে ১৮০৪ সালে পতৌদির প্রথম নবাব ফাইজ তালাব খানকে কোম্পানির তরফ থেকে ৪০টি গ্রাম ও পতৌদি শহর প্রদান করা হয়।
৮ম নবাব ইফতিখার আলি খান পতৌদি ইংল্যান্ড ও ভারত উভয় দেশের হয়ে ক্রিকেট খেলেছেন। তিনি ভারতীয় জাতীয় ক্রিকেট দলের অধিনায়কও ছিলেন। তার পুত্র মনসুর আলি খান পতৌদিও জাতীয় ক্রিকেট দলের অধিনায়ক হন।
ব্রিটিশ শাসনের অবসানের পর পতৌদি রাজ্য ভারত অধিরাজ্যে যোগ দেয়। ১৯৭১ সালে ভারতের সংবিধানের ২৬তম সংশোধনীর মাধ্যমে উপাধি, সুবিধা ও ভাতাসহ দেশীয় রাজ্যসমূহের সকল দাপ্তরিক প্রতীক বিলুপ্ত করা হয়।
সাবেক পতৌদি প্রাসাদ বর্তমানে একটি হেরিটেজ হোটেল।
শাসকদেরকে নবাব উপাধি দ্বারা সম্বোধন করা হত।
গরীবের বউ

গরীবের বউ ১৯৯০ সালে মুক্তিপাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কামাল আহমেদ। অভিনেত্রী শাবানার প্রযোজনায় এসএস প্রডাকশনস-এর ব্যানারে চলচ্চিত্রটি নির্মিত হয়। এতে প্রধান চরিত্রে অভিনয় করেন শাবানা, আলমগীর, মান্না, অরুণা বিশ্বাস প্রমুখ। চলচ্চিত্রটি ১৯৯০ সালে শ্রেষ্ঠ চলচ্চিত্রসহ পাঁচটি বিভাগে জাতীয় চলচ্চিত্র পুরস্কার লাভ করে।
গরীবের বউ চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন মাসুদ করিম। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা।
জাতীয় চলচ্চিত্র পুরস্কার
আর্মেনীয় গণহত্যা

আর্মেনীয় গণহত্যা (আর্মেনীয় ভাষায়: Հայոց ցեղասպանություն ,"হায়োৎস্ ৎসেঘাস্পানুৎয়ুন্") বলতে ১ম বিশ্বযুদ্ধের সময় (১৯১৫-১৯১৬) তুরস্কে আর্মেনীয় সম্প্রদায়ের জাতিগত পরিশুদ্ধি অভিযান ও গণহত্যার শিকার হওয়াকে বুঝানো হয়| ১ম বিশ্বযুদ্ধের সময় ১৯১৫ সালে রুশ ককেসাস সেনাবাহিনী পূর্ব আনাতোলিয়ায় অগ্রসর অব্যাহত রাখলে, উসমানীয় সরকার আর্মেনীয়দের স্থানান্তর শুরু করে। এসময় প্রায় ১৫ লক্ষের মত আর্মেনীয় মৃত্যুবরণ করেছিল যা আর্মেনীয় গণহত্যা বলে পরিচিত। এছাড়াও গ্রিক ও এসিরিয়ান সংখ্যালঘুদের বিরুদ্ধেও বড় আকারের হত্যাকাণ্ডের ঘটনা ঘটেছে।
লাল উড়ন্ত কাঠবিড়ালি

লাল উড়ন্ত কাঠবিড়ালি () (বৈজ্ঞানিক নাম:Petaurista petaurista) হচ্ছে "Petaurista" গণের একটি বড় উড়ন্ত কাঠবিড়ালী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
লাল উড়ন্ত কাঠবিড়ালি বড় চোখ এবং মেহগনি-লাল রঙের জন্য বৈশিষ্ট্যমণ্ডিত। পায়ের পাঁচ আঙুল বাঁকানো ও পেছনের পায়ের সবকটি ও সামনের পায়ে ৪টিতে ধারালো নখর থাকে। এই উড়ন্ত কাঠবিড়ালির ঘন লোমযুক্ত উড়ার পর্দা থাকে, পর্দার বিস্তৃতি হাতের কনুই থেকে পিছনের পা পর্যন্ত থাকে। তবে পর্দা লেজের গোড়া থেকে পেছনের পা পর্যন্ত বর্ধিত হয়েছে; পর্দা পেশির সমন্বয়ে গঠিত, একে নিজের ইচ্ছানুযায়ী প্রসারিত কিংবা গুটাতে পারে, সেরূপে নিজে ভেসে বেড়াতে দিক নিয়ন্ত্রণ করে; প্রাপ্তবয়স্ক কাঠবিড়ালির মাথাসহ দেহের দৈর্ঘ্য ৩৯.৮ সেমি তবে লেজ আরো অতিরিক্ত ৪২.২ সেমি লম্বা।
লাল উড়ন্ত কাঠবিড়ালি বাংলাদেশ ছাড়াও আফগানিস্তান, ভারত, পাকিস্তান, চীন, মালয়েশিয়া, থাইল্যান্ডে পাওয়া যায়।
পাল্লার কাঠবিড়ালি

পাল্লার কাঠবিড়ালি () (বৈজ্ঞানিক নাম:"Callosciurus erythraeus") হচ্ছে কাঠবিড়ালী পরিবারের "Callosciurus" গণের একটি মাঝারি আকারের কাঠবিড়ালী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
পাল্লার কাঠবিড়ালিকে লাল পেট, জলপাই-বাদামি পিঠ ও ফিতাযুক্ত লেজের সাহায্যে তাৎক্ষণিকভাবে শনাক্ত করা যায়। সামনের ও পিছনের পায়ের শক্ত নখ মাটি খুড়ে বাদাম লুকিয়ে রাখার কাজে অসাধারণ ভূমিকা রাখে। প্রাপ্তবয়স্ক এই কাঠবিড়ালির মাথাসহ দেহের দৈর্ঘ্য ২০ সেমি এবং লেজ ১৮-২২ সেমি লম্বা।
পাল্লার কাঠবিড়ালি বাংলাদেশ ছাড়াও চীন, ভারত, মালয়েশিয়া, তাইওয়ান, মায়ানমার ও থাইল্যান্ডে পাওয়া যায়।
বাদামি কাঠবিড়ালি

বাদামি কাঠবিড়ালি বা ইরাবতী কাঠবিড়ালি () (বৈজ্ঞানিক নাম:Callosciurus pygerythrus) হচ্ছে কাঠবিড়ালী পরিবারের "Callosciurus" গণের একটি মাঝারি আকারের কাঠবিড়ালি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বাদামি কাঠবিড়ালি একটি মাঝারি আকারের সরু দেহের অবিন্যস্ত কালচে বাদামি রঙের প্রাণী। প্রাপ্তবয়স্ক এই প্রজাতির কাঠবিড়ালির মাথাসহ দেহের দৈর্ঘ্য ২১ সেমি এবং লেজ ১৮ সেমি লম্বা।
বাদামি কাঠবিড়ালি বাংলাদেশ ছাড়াও ভারত, নেপাল ও মায়ানমারে পাওয়া যায়।